Rūta Meilutīte

**Rūta Meilutīte** (; dzimusi  Kauņā) ir lietuviešu peldētāja,  čempione 100 m brasa distancē. Viņa ir dzīvojusi Anglijā, Plimutā, kur mācījās *Plymouth College* — vidusskolā, kas īpaši specializējusies jauno peldētāju audzināšanā.

## Karjera
2011. gada Eiropas jaunatnes vasaras olimpisko spēļu festivālā viņa izcīnīja visu trīs kalumu medaļas: zeltu 100 m brasā, sudrabu 50 m brīvajā stilā un bronzu 100 m brīvajā stilā.

 bija pirmās lielās starptautiskās sacensības starp pieaugušajiem R. Meilulītes karjerā. Tajās viņa divas reizes laboja valsts rekordu 100 m brasā, pārliecinoši kvalificējoties finālam un pusfinālā uzstādot arī Eiropas rekordu šajā distancē (1:05,21 min). Finālā tikai 15 gadu vecā sportiste guva uzvaru (1:05,47 min), par astoņām sekundes simtdaļām apsteidzot Rebeku Soni no ASV. Šī bija pirmā Lietuvas un Baltijas valstu sportistu izcīnītā olimpiskā medaļa peldēšanā kopš neatkarības atjaunošanas. 100 metru brīvā stila distancē viņa nepārvarēja sacensību pirmo kārtu, ierindojoties 29. vietā.

2013. gada Pasaules čempionātā garajā baseinā viņa izcīnīja zelta medaļu 100 m brasa distancē, pusfinālā arī laboja pasaules rekordu (1:04,35 min). Meilutīte kļuva par pirmo lietuvieti, kas labojusi Pasaules rekordu peldēšanā pēc valsts neatkarības atgūšanas. Meilutītes izcīnītā zelta medaļa bija 500. zelta medaļa Pasaules čempionātā garajā baseinā peldēšanā. 16 gadu un 133 dienu vecumā lietuviete kļuva par jaunāko peldētāju, kas 100 m brasā ir izcīnījusi olimpisko spēļu un Pasaules čempionāta zelta medaļu. Viņa izcīnīja arī sudraba medaļu 50 m brasa distancē. Arī šajā distancē (pusfinālā) lietuviete laboja pasaules rekordu. 2015. gada Pasaules čempionātā izcīnīja sudrabu 100 m brasa distancē.

2015. gada septembrī Meilutīte cieta velosipēda negadījumā, kurā salauza elkoni. Viņas rokā uz laiku tika ievietota metāla plāksne un iespējas trenēties ilgstoši bija ierobežotas.

2016. gada vasaras olimpiskajās spēlēs Riodežaneiro R. Meilutīte 100 m brasa distancē iekļuva finālā, taču ieguva vien 7. vietu.

2019. gada maija sākumā Meilutītei draudēja vismaz viena gada diskvalifikācija par to, ka viņa nebija sasniedzama dopinga pārbaudēs trīs reizes gada laikā (2018. gada aprīlī, 2018. gada augustā un 2019. gada martā).  viņa paziņoja par profesionālās sporta karjeras beigām.  Starptautiskā Peldēšanas federācija oficiāli atstādināja Meilutīti no sacensībām par antidopinga noteikumu pārkāpumu uz diviem gadiem līdz . Pēc diskvalifikācijas termiņa beigām viņa tomēr atgriezās peldēšanas sacensībās.

2022. gada Pasaules čempionātā Budapeštā izcīnīja zeltu 50 metros brasā. 100 metru peldējumā brasā viņa izcīnīja bronzas godalgu. 2022. gada Eiropas čempionātā Romā izcīnīja zelta medaļu 50 metru peldējumā brasā. 2022. gada decembrī Pasaules čempionātā īsajā baseinā Melburnā laboja pasaules rekordu 50 metros brasā.

2023. gada Pasaules čempionātā Fukuokā izcīnīja savu trešo zelta medaļu pasaules čempionātos garajā baseinā, uzvarot 100 metru distancē brasā.

Meilutīte piecas reizes atzīta par gada sportisti valstī — 2012., 2013., 2014., 2018. un 2022. gadā.

2024. gadā viņa atkopās pēc pēdas savainojuma un olimpiskajās spēlēs Parīzē palika 11. vietā. Šā paša gada oktobrī viņas vadītā automašīna iekļuva sadursmē, lai gan autovadītājas tiesības Meilutītei par ātruma pārsniegšanu bija atņemtas jau 2020. gadā.

2025. gada decembrī Rūta Meilutīte atteicās kāpt uz skatuves, lai saņemtu balvu Lietuvas labāko sportistu apbalvošanas ceremonijā. Par gada labāko sportisti Lietuvā viņa tika atzīta jau sesto reizi. Pēc ceremonijas Meilutīte paskaidroja savu rīcību, sakot, ka tādā veidā viņa protestē pret izmaiņām Lietuvas sporta sistēmā: "Paldies visiem, kas par mani balsoja. Esmu ļoti priecīga, bet man nepatīk izmaiņas Lietuvas Olimpiskajā komitejā un valdības priekšlikumi. Tās var būt postošas sekas demokrātiskai valstij."

## Sasniegumi

### Olimpiskās spēles

### Pasaules čempionāts

#### Garais baseins

## Atsauces

## Ārējās saites